open-index/open-wikipedia-markdown huggingface dataset:
Γκουιντομπάλντο Β΄ ντελλα Ρόβερε

[μικρογραφία| Το πορτρέτο της ''Αφροδίτης του Ουρμπίνο'' έχει αποκτήσει το όνομά του από το [Δουκάτο του Ουρμπίνο μέσω του τίτλου του Γκουιντόμπαλντο ως Δούκας του Ουρμπίνο.]]
**Ο Γκουιντομπάλντο (Γκουίντο-Ουμπάλντο) Β΄, ιταλ.: Guidobaldo II della Rovere** (2 Απριλίου 1514 &#x2013; 28 Σεπτεμβρίου 1574) από τον Οίκο ντελλα Ρόβερε ήταν Ιταλός κοντοτιέρος, ο οποίος διαδέχθηκε τον πατέρα του Φραντσέσκο-Μαρία Α΄ ντελλα Ρόβερε ως δούκας του Ουρμπίνο από το 1538 έως το τέλος του το 1574. Ο Γκουιντομπάλντο Β΄ ήταν ένας σημαντικός προστάτης των τεχνών γενικά, και του Τιτσιάνο ειδικότερα, παραγγέλνοντας το δικό του πορτρέτο και αγοράζοντας την *[[Αφροδίτη του Ουρμπίνο]]* του Τιτσιάνο.

## Νεανική ζωή
Ήταν γιος του Φραντσέσκο-Μαρία Α΄ και της Eλεονόρα Γκοντζάγκα, κόρης του .  Το 1535, παρά την παπική απαγόρευση, νυμφεύτηκε τη Τζούλια ντα Βαράνο, κόρη του δούκα του Καμερίνo και της Κατερίνα Τσύμπο.  Σε απάντηση στον γάμο του με την Τζούλια, ο πάπας Παύλος Γ' αφόρισε τον Γκουιντομπάλντο Β΄, τη σύζυγο εκείνου Τζούλια και την πεθερά εκείνου Κατερίνα Τσύμπο, το 1535.  Μετά την τοποθέτησή του ως δούκα του Καμερίνο, ο Παύλος Γ' έθεσε το δουκάτο υπό απαγόρευση.  Μετά τη δολοφονία του πατέρα του, ο Γκουιντομπάλντο Β΄ έγινε δούκας του Ουρμπίνο το 1538.

## Σταδιοδρομία
[μικρογραφία| Πορτρέτο του δούκα του Ουρμπίνο με πανοπλία από τον [Φίλιππο Νεγρόλι|Φιλίππο Νεγκρόλι, π. 1580–85, Μητροπολιτικό Μουσείο Τέχνης.]]
Το 1546 έλαβε μία *condotta* ως στρατιωτικός ηγέτης (governatore) από τη Δημοκρατία της Βενετίας, την οποία ο πατέρας του υπηρέτησε γενναία ως διοικητής κατά τη διάρκεια των Ιταλικών Πολέμων. Μετά το τέλος της Τζούλια ντα Βαράνο το 1547, το 1548 νυμφεύτηκε τη Βιττόρια Φαρνέζε, κόρη του Πιέρ-Λουίτζι δούκα της Πάρμας και της Τζερολάμα Ορσίνι, κόρης του Λουντοβίκο Ορσίνι και της εξαδέλφης του Τζιούλια Κόντι. Αργότερα έγινε παπικός κυβερνήτης του Φάνo, έλαβε επίσης τον τίτλο του γενικού διοικητή (*[[Αρχιστράτηγος της Εκκλησίας|capitano generale]]*) των Παπικών Κρατών, καθώς και εκείνη του επάρχου (prefectus) της Ρώμης.

Το 155, προσλήφθηκε από τον βασιλιά της Ισπανίας, βοηθώντας τον Μπερνάντο Σανσεβερίνο (που είχε νυμφευτεί την Iσαβέλλα, μία από τις κόρες του Γκουιντομπάλντο Β΄) στον πόλεμο κατά των Οθωμανών.

Την 1η Ιανουαρίου 1573 μία εξέγερση ξέσπασε κατά του Γκουιντομπάλντο στο Ουρμπίνo, λόγω της υπερβολικής φορολογικής επιβάρυνσης, που ασκούσε στο κράτος του. Αντέδρασε καταστέλλοντας αιματηρά την ταραχή.

## Οικογένεια
Τα επιπλέον παιδιά του περιλαμβάνουν:
* Φραντσέσκο-Μαρία Β΄, ο οποίος τον διαδέχθηκε ως δούκας του Ουρμπίνο.
* Iσαβέλλα, παντρεύτηκε τον Nικολό-Μπερναντίνο Σανσεβερίνο, 6° πρίγκιπα του Μπιζινιάνο.
* Λαβίνια, παντρεύτηκε τον Aλφόνσο-Φέλιξ δε Άβαλος Ακουίνο υ Γκονθάγκα, μαρκήσιο του Βάστο.

Αφού αρρώστησε κατά τη διάρκεια ενός ταξιδιού στη Φεράρα και το Πέζαρο, απεβίωσε στην τελευταία πόλη το 1574.

## Βιβλιογραφικές αναφορές


## Πηγές
* 
* 
* 

Κατηγορία:Δούκες του Ουρμπίνο
Κατηγορία:Οικογένεια ντελλα Ρόβερε
Τζοβάννι ντελλα Ρόβερε

μικρογραφία|Ο Σίξτος Δ΄ διορίζει τον Πλατίνα ως έφορο της Βιβλιοθήκης του Βατικανού. Ο πάπας κάθεται ανάμεσα στους ανιψιούς του. Ο Τζοβάννι ντελλα Ρόβερε φαίνεται στην άκρη αριστερά.

Ο **Τζοβάννι**, ιταλ.: *Giovanni della Rovere* (1457 – Νοέμβριος 1501) από τον Οίκο ντελλα Ρόβερε ήταν Ιταλός κοντοτιέρος. Ήταν ανιψιός του πάπα Σίξτου Δ΄ και αδελφός του Τζουλιάνο ντελλα Ρόβερε (1443–1513), που το 1503 έγινε ο πάπας Ιούλιος Β΄.

## Βιογραφία
Ο Τζοβάννι γεννήθηκε στη Σαβόνα. Το 1474 χάρη στο θείο του πάπα Σίξτο Δ΄ έγινε κύριος των παπικών φεούδων της Σενιγκάλλια και Moντάβιο. Ήταν επίσης έπαρχος (prefectus) της Ρώμης και δούκας της Σόρα και της Άρτσε. Το 1484 ο πάπας Ιννοκέντιος Η΄ τον διόρισε Γενικό Διοικητή (capitano generale) της Εκκλησίας. 

Αφού ο Κάρολος Η΄ της Γαλλίας είχε εγκαταλείψει το βασίλειο της Νάπολης και οι Αραγωνέζοι είχαν αποκατασταθεί εκεί, έγινε συνωμοσία εναντίον του τελευταίου στην Ίζολα ντι Σόρα, στα εδάφη του Τζοβάννι. Ωστόσο το σχέδιο ματαιώθηκε, αν και μετά το δουκάτο της Σόρα ακολούθησε μία πιο αντιισπανική και φιλοπαπική πολιτική και ο Τζοβάννι ηγήθηκε ορισμένων φιλογαλλικών αποστολών στην Καμπανία και στο Αμπρούτσο από το 1494 έως το 1501. Το 1495 κατέκτησε το Τσεπράνο, το Mοντεκασίνo και το Tέρρα Σάνκτι Μπενεντίκτι. Το 1496 υπερασπίστηκε το δουκάτο εναντίον του Πρόσπερο Κολόννα και του Φρειδερίκου της Νάπολης, χάνοντας ορισμένα εδάφη, αν και τα περισσότερα από αυτά τού επιστράφηκαν αργότερα από τον πάπα Αλέξανδρο ΣΤ΄.

Ο Τζοβάννι απεβίωσε στη Ρώμη το 1501.

## Οικογένεια
Νυμφεύτηκε τη Τζιοβάννα ντα Μοντεφέλτρο, κόρη του Φεντερίκο Γ΄ και ορισμένοι απόγονοί τους υιοθέτησαν το επώνυμο **Mοντεφέλτρο ντελλα Ρόβερε**. Στα παιδιά τους ήταν ο Φραντσέσκο-Μαρία Α΄, πρώτος δούκας του Ουρμπινo, ο οποίος νυμφεύτηκε την Eλεονώρα Γκοντζάγκα.

## Δείτε επίσης
* Δουκάτο της Σόρα

## Σημειώσεις


## Βιβλιογραφικές αναφορές
* Hollingsworth, Mary (2011): *The Borgias.* *Η πιο διαβόητη δυναστεία της ιστορίας* . Quercus.

Κατηγορία:Οικογένεια ντελλα Ρόβερε
Τζούλιο ντελλα Ρόβερε

Ο **Τζούλιο**, ιταλ.: *Giulio della Rovere*, γνωστός και ως *Giulio Feltrio della Rovere* (5 Απριλίου 1533 – 3 Σεπτεμβρίου 1578) από τον Οίκο ντελλα Ρόβερε ήταν Ιταλός καρδινάλιος της Καθολικής Εκκλησίας.

## Βιογραφία
Ήταν ο δεύτερος γιος του Φραντσέσκο-Μαρία Α΄ δούκα του Ουρμπίνο και της Eλεονώρας Γκοντζάγκα, κόρης του Φραγκίσκου Β΄ μαρκησίου της Μάντουας  και ο μικρότερος αδελφός του Γκουιντομπάλντο Β΄ δούκα του Ουρμπίνο.

Ο Τζούλιο αναβιβάστηκε σε καρδινάλιο το 1548 σε ηλικία 13 ετών 

## Επισκοπική διαδοχή
Ως επίσκοπος, ήταν ο κύριος ιεροθέτης στις χειροτονίες των: 
* Τζοβάννι Ολίβα, αρχιεπίσκοπος του Κιέτι (1568) και
* Aλεσσάντρο Μάτσα, επίσκοπος του Φοσομπρόνε (1569).

## Oικογένεια
Είχε δύο νόθους γιους: τον Ιππολίτο  και τον Τζουλιάνο. Και οι δύο νομιμοποιήθηκαν αργότερα, όπως και τα παιδιά τους, από τον πάπα Πίο Ε΄ το 1572 και ο Ιππολίτο έγινε μαρκήσιος τουΣαν Λορέντσο.

## Παραπομπές και σημειώσεις


 
Κατηγορία:Οικογένεια ντελλα Ρόβερε
Πλευρίτιδα

Η **πλευρίτιδα** είναι φλεγμονή των μεμβρανών που περιβάλλουν τους πνεύμονες και επενδύουν εσωτερικά την θωρακική κοιλότητα. Αυτό μπορεί να οδηγήσει σε οξύ πόνο στον θώρακα κατά την αναπνοή. Άλλα συμπτώματα μπορεί να περιλαμβάνουν δύσπνοια, βήχα, πυρετό ή απώλεια βάρους, ανάλογα με την υποκείμενη αιτία. Η πιο κοινή αιτία είναι η ιογενής λοίμωξη. Άλλες αιτίες περιλαμβάνουν βακτηριακή λοίμωξη, πνευμονία, πνευμονική εμβολή, αυτοάνοσα νοσήματα, καρκίνο του πνεύμονα, παγκρεατίτιδα και αμιάντωση. 

Η θεραπεία εξαρτάται από την υποκείμενη αιτία. Η παρακεταμόλη (ακεταμινοφένη) και η ιβουπροφαίνη μπορούν να χρησιμοποιηθούν για τη άμβλυνση του πόνου. Περίπου ένα εκατομμύριο περιπτώσεις καταγράφονται στις Ηνωμένες Πολιτείες κάθε χρόνο. Οι περιγραφές της πάθησης χρονολογούνται από τον Ιπποκράτη τουλάχιστον από το 400 π.Χ.

## Παραπομπές


Κατηγορία:Παθήσεις του αναπνευστικού συστήματος
Κατηγορία:Φλεγμονές
Σύμφωνο Αντικομιντέρν

250px|μικρογραφία|Η υπογραφή του συμφώνου
Το **Σύμφωνο Αντικομιντέρν** (γερμανικά: *Antikominternpakt*, ιαπωνικά: *防共協定*, Bōkyō kyōtei), ή **Σύμφωνο κατά της Κομμουνιστικής Διεθνούς** () όπως ήταν ο πλήρης τίτλος του, ήταν συμφωνία  μεταξύ της ναζιστικής Γερμανίας και την Ιαπωνίας  που στρεφόταν κατά της Κομμουνιστικής Διεθνούς. Υπογράφηκε στις 25 Νοεμβρίου 1936 από τον γενικό πρεσβευτή της Γερμανίας Γιοάχιμ φον Ρίμπεντροπ και τον Ιάπωνα πρεσβευτή στη Γερμανία Kintomo Mushanokōji. Η Ιταλία προσχώρησε το 1937, ακολούθησαν η Ισπανία και η Ουγγαρία το 1939.

Οι Ιάπωνες ήλπιζαν ότι το Σύμφωνο κατά της Κομιντέρν θα αποτελούσε ουσιαστικά μια συμμαχία ενάντια στη Σοβιετική Ένωση, όπως σίγουρα το αντιλαμβάνονταν οι Σοβιετικοί.  Ωστόσο, μετά την ένταξη της Ιταλίας στο σύμφωνο και μετά το Σύμφωνο Μολότοφ-Ρίμπεντροπ, απέκτησε μια ολοένα και πιο αντι-Δυτική και αντιβρετανική υπόσταση.

Μετά την υπογραφή του Γερμανοσοβετικού συμφώνου μη επιθέσεως του 1939, η Ιαπωνία αποστασιοποιήθηκε από τη Γερμανία και στην ουσία κατέστη ανενεργό. Το Σύμφωνο ανανεώθηκε στη συνέχεια τον Νοέμβριο του 1941 με την είσοδο πολλών νέων μελών, όπως της Βουλγαρίας και της Φινλανδίας.

## Κείμενο

*Η Κυβέρνηση του Γερμανικού Ράιχ και η Αυτοκρατορική Ιαπωνική Κυβέρνηση, αναγνωρίζοντας ότι ο στόχος της Κομμουνιστικής Διεθνούς, γνωστής ως Κομιντέρν, είναι να διαλύσει και να υποτάξει τα υπάρχοντα κράτη με όλα τα μέσα που έχει στη διάθεσή της· πεπεισμένοι ότι η ανοχή της παρέμβασης της Κομμουνιστικής Διεθνούς στις εσωτερικές υποθέσεις των εθνών όχι μόνο θέτει σε κίνδυνο την εσωτερική τους ειρήνη και την κοινωνική ευημερία, αλλά αποτελεί επίσης απειλή για την ειρήνη του κόσμου· επιθυμούν να συνεργαστούν ενάντια στην κομμουνιστική ανατροπή· έχουν συμφωνήσει ως εξής*

*Άρθρο 1: Τα Υψηλά Συμβαλλόμενα Κράτη συμφωνούν να ενημερώνονται μεταξύ τους για τις δραστηριότητες της Κομμουνιστικής Διεθνούς, να διαβουλεύονται μεταξύ τους για τα απαραίτητα προληπτικά μέτρα και να τα φέρουν εις πέρας σε στενή συνεργασία.*

*Άρθρο 2: Τα Υψηλά Συμβαλλόμενα Μέρη θα καλέσουν από κοινού τρίτα κράτη των οποίων η εσωτερική ειρήνη απειλείται από τις ανατρεπτικές δραστηριότητες της Κομμουνιστικής Διεθνούς να λάβουν αμυντικά μέτρα στο πνεύμα αυτής της συμφωνίας ή να λάβουν μέρος στην παρούσα συμφωνία.*

*Άρθρο 3: Το γερμανικό καθώς και το ιαπωνικό κείμενο της παρούσας συμφωνίας θεωρείται το αρχικό κείμενο. Τίθεται σε ισχύ την ημέρα της υπογραφής και θα παραμείνει σε ισχύ για περίοδο πέντε ετών. Πριν από τη λήξη αυτής της περιόδου, τα Υψηλά Συμβαλλόμενα Μέρη θα καταλήξουν σε συμφωνία σχετικά με τις περαιτέρω μεθόδους συνεργασίας τους.*

## Παραπομπές


Κατηγορία:Συνθήκες
Κατηγορία:Αντικομμουνισμός
Κατηγορία:Ναζιστική Γερμανία
Βικτώρια Φαρνέζε

Με το όνομα αυτό υπάρχουν τα εξής πρόσωπα:

* Βικτώρια Φαρνέζε, δούκισσα της Μόντενα
* Βικτώρια Φαρνέζε, δούκισσα του Ουρμπίνο
Κατάλογος τραγουδιών στην κορυφή του Billboard Hot 100 (1975)

To ''Billboard'' Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες. To τραγούδι με τη μεγαλύτερη διάρκεια παραμονής στην κορυφή τη χρονιά αυτή ήταν το "Love Will Keep Us Together" από το ντουέτο Captain & Tennille.

Η περίοδος από τις 11 Ιανουαρίου έως τις 12 Απριλίου αποτελεί εκείνη με τη μεγαλύτερη διάρκεια με διαφορετικό τραγούδι στην κορυφή στην ιστορία του Billboard με παρουσία 14 εβδομάδων. Συμπτωματικά, αρχίζει και τελειώνει με τραγούδια του Έλτον Τζον.

Το έτος 1975 συνολικά 18 καλλιτέχνες ή συγκροτήματα πέτυχαν να έχουν για πρώτη φορά τραγούδι τους στην κορυφή του καταλόγου επιτυχιών. Πρόκειται για τους: Μπάρι Μάνιλοου, Ohio Players, Λίντα Ρόντστατ, Average White Band, The Eagles, The Doobie Brothers, Labelle, Μίνι Ρίπερτον, Earth, Wind & Fire, Φρέντι Φέντερ, Captain & Tennille, Βαν ΜακΚόι, Hamilton, Joe Frank & Reynolds, KC and the Sunshine Band, Γκλεν Κάμπελ, Ντέιβιντ Μπάουι και Silver Convention. Ο Φράνκι Βάλι, έχοντας ήδη τραγούδι του στην κορυφή με το συγκρότημα The Four Seasons, είχε και το πρώτο του νούμερο ένα ως σόλο καλλιτέχνης. Οι Έλτον Τζον, Νιλ Σεντάκα, The Eagles, Τζον Ντένβερ και KC and the Sunshine Band ήταν οι μοναδικοί καλλιτέχνες ή συγκροτήματα που είχαν περισσότερα από ένα τραγούδια τους στο νούμερο ένα, με τον Έλτον Τζον να έχει τρία και οι υπόλοιποι δύο.

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
**[[Joel Whitburn]]'s Top Pop Singles 1955-2008, 12 Edition* ()

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1975
Μετζίτλια

Η **Μετζίτλια** (σλαβομακεδονικά: Меџитлија) είναι χωριό του δήμου Μοναστηρίου της Βόρειας Μακεδονίας, κατά μήκος των συνόρων με την Ελλάδα. Παλαιότερα αποτελούσε τμήμα του πρώην δήμου Μπίστριτσα. Το χωριό βρίσκεται 14 χλμ νότια του Μοναστηρίου στο συνοριακό πέρασμα Μετζίτλια-Νίκης.

Σύμφωνα με την απογραφή του 2002, το χωριό είχε συνολικά 155 κατοίκους. Οι εθνότητες του χωριού περιλαμβάνουν 154 Αλβανούς και 1 Σλαβομακεδόνα.

## Μετζίτλια-Νίκη
Η **συνοριακή διέλευση Μετζίτλια-[[Νίκη Φλώρινας|Νίκης]]** ενώνει τη Βόρεια Μακεδονία με την Ελλάδα είναι ένα από τα τρία σημεία διέλευσης των οδικών οχημάτων μεταξύ των δύο κρατών. Απέχει 190 χλμ από τη Θεσσαλονίκη και από τα Σκόπια, Βρίσκεται στην Ευρωπαϊκή Οδό 65.

## Παραπομπές


Κατηγορία:Χωριά της Βόρειας Μακεδονίας
Κατηγορία:Συνοριακές διελεύσεις Ελλάδας-Βόρεια Μακεδονίας
Κατηγορία:Αλβανικές κοινότητες στη Βόρεια Μακεδονία
Δευτεροκονία

Η **δευτεροκονία** (*Deuterocohnia*) είναι γένος φυτών που ανήκουν στην οικογένεια του ανανά, τα βρομελιοειδή, και είναι ενδημικά της Νότιας Αμερικής. Το γένος πήρε την ονομασία του από το επώνυμο του Γερμανοεβραίου βοτανολόγου και μικροβιολόγου Φέρντιναντ Γιούλιους Κον.

Τα φυτά που ανήκαν στο παλαιό γένος **αβρομειτιέλα** (*Abromeitiella*) ταξινομούνται σήμερα στο γένος δευτεροκονία μετά από πρόσφατες αναλύσεις του DNA τους.

## Είδη
* *[[Deuterocohnia bracteosa]]*, W. Till & L. Hromadnik - Βολιβία
* *[[Deuterocohnia brevifolia]]* (δευτεροκονία η βραχύφυλλος), M.A. Spencer & L.B. Smith - Βολιβία, Αργεντινή
* *[[Deuterocohnia brevispicata]]*, Rauh & L. Hromadnik - Βολιβία
* *[[Deuterocohnia chrysantha]]* (Philippi), Mez - Χιλή
* *[[Deuterocohnia digitata]]*, L.B. Smith - Βολιβία, Αργεντινή
* *Deuterocohnia gableana*, Vásquez & Ibisch - Βολιβία
* *[[Deuterocohnia glandulosa]]*, E. Gross - Βολιβία
* *Deuterocohnia haumanii* (δευτεροκονία του Hauman), Castellanos - Αργεντινή 
* *[[Deuterocohnia longipetala]]* (δευτεροκονία η μακρυπέταλος), Mez - Βολιβία, Αργεντινή, Περού
* *[[Deuterocohnia lorentziana]]* (Mez), M.A. Spencer & L.B. Smith - Αργεντινή 
* *[[Deuterocohnia lotteae]]* (Rauh), M.A. Spencer & L.B. Smith - Βολιβία
* *[[Deuterocohnia meziana]]* (δευτεροκονία του Mez), Kuntze ex Mez
** ποικιλία *carmineoviridiflora*, Rauh - Βολιβία
** ποικιλία *meziana* -  - Βολιβία, Παραγουάη, Βραζιλία
* *Deuterocohnia pedicellata*, W. Till - Βολιβία (Διαμέρισμα Chuquisaca)
* *Deuterocohnia recurvipetala*, E. Gross - Αργεντινή 
* *[[Deuterocohnia scapigera]]* (Rauh & L. Hromadnik), M.A. Spencer & L.B. Smith
** υποείδος *sanctae-crucis*, Vásquez & Ibisch - Βολιβία
** υποείδος *scapigera* - Βολιβία
* *[[Deuterocohnia schreiteri]]*, Castellanos - Αργεντινή 
* *Deuterocohnia seramisiana*, R. Vásquez, Ibisch & E. Gross - Βολιβία
* *[[Deuterocohnia strobilifera]]*, Mez
** ποικιλία *inermis*, L.B. Smith - Βολιβία
** ποικιλία *strobilifera* - Βολιβία

## Παραπομπές


## Εξωτερικοί σύνδεσμοι
* Φωτογραφίες

Κατηγορία:Βρομελιοειδή
Κατηγορία:Χλωρίδα της Νότιας Αμερικής
Αλβαραδόη

Η **αλβαραδόη** (*Alvaradoa*) είναι γένος μονοκοτυλήδονων φυτών που ανήκουν στην τάξη των πικραμνιωδών.

Περιλαμβάνει τα εξής είδη θάμνων ή μικρών δένδρων, όλα ιθαγενή της Κεντρικής Αμερικής:

# *[[Alvaradoa amorphoides]]* (αλβαραδόη του Μεξικού), Liebm.
# *Alvaradoa arborescens*, Griseb.
# *Alvaradoa haitiensis* (αλβαραδόη της Αϊτής), Urb.
# *[[Alvaradoa jamaicensis]]* (αλβαραδόη της Ιαμαϊκής), Benth.
# *Alvaradoa lewisii*  (αλβαραδόη του Λιούις), R.A. Howard & Proctor
# *Alvaradoa subovata*, Cronquist

## Πηγή
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3 (1967), σελ. 658

## Παραπομπές


Αλβαρ
Φρέντερικ Λήμπμαν

Ο **Φρέντερικ Μίκαελ Λήμπμαν** (*Frederik Michael Liebmann*, 10 Οκτωβρίου 1813 – 29 Οκτωβρίου 1856) ήταν Δανός βοτανολόγος.
Ο Λήμπμαν σπούδασε βοτανική στο Πανεπιστήμιο της Κοπεγχάγης, αν και δεν πήρε ποτέ πτυχίο. Ταξίδεψε σε ερευνητικά ταξίδια στη Γερμανία και στη Νορβηγία και κατόπιν αυτών πήρε μια θέση διδάσκοντα στη Βασιλική Κτηνιατρική Σχολή της Δανίας το 1837. Το 1840 ταξίδεψε στην Κούβα και στο Μεξικό, οπότε μόλις επέστρεψε το 1845 διορίσθηκε καθηγητής της Βοτανικής στο Πανεπιστήμιο της Κοπεγχάγης. Το 1852 έγινε διευθυντής του πανεπιστημιακού βοτανικού κήπου, μια θέση την οποία διετήρησε μέχρι τον πρόωρο θάνατό του σε ηλικία 43 ετών.

Ο Λήμπμαν ήταν ο αρχισυντάκτης του μεγάλου άτλαντα βοτανικής *[[Flora Danica]]*. Η πρότυπη συντομογραφία **Liebm.** χρησιμοποιείται διεθνώς για να υποδηλώσει τον Φρέντερικ Μ. Λήμπμαν σε επιστημονικές αναφορές βοτανικών ονομασιών.

Υπάρχει ένα είδος φιδιού του Μεξικού που έχει ονομασθεί με το όνομα του Φρέντερικ Λήμπμαν, το *[[Χερσοδρόμος|Chersodromus liebmanni]]*.

## Παραπομπές


Κατηγορία:Δανοί βιολόγοι
Χερσοδρόμος

Ο **χερσοδρόμος** (*Chersodromus*) είναι γένος φιδιών που ανήκουν στην οικογένεια καινοφιίδες και είναι ενδημικά του Μεξικού.

## Είδη
Σήμερα αναγνωρίζονται με εγκυρότητα τα παρακάτω 4 είδη χερσοδρόμου:

* *Chersodromus australis* (χερσοδρόμος ο νότιος), Canseco-Márquez, Ramírez-González & Campbell, 2018
* *Chersodromus liebmanni* (χερσοδρόμος του Λήμπμαν), Reinhardt, 1861
* *Chersodromus nigrum*, Canseco-Márquez, Ramírez-González & Campbell, 2018
* *Chersodromus rubriventris* (Taylor, 1949)

Σημείωση: Το όνομα ενός επιστήμονα σε παρενθέσεις υποδηλώνει ότι το είδος περιγράφηκε από αυτόν ως υπαγόμενο σε διαφορετικό γένος από το *Chersodromus*.

## Παραπομπές


## Βιβλιογραφία
* Reinhardt J.: «Herpetologiske Meddelelser. II. Beskrivelser af nogle nye til Calamariernes Familiehenhörende Slanger», *Videnskabelige Meddelelser fra den naturhistoriske Forening i Kjöbenhavn*, τόμος **22** (1861), σσ. 229-246, όπου ορίζεται το *Chersodromus* ως νέο γένος (σσ.&nbsp;242-243) και το *C. liebmanni* ως νέο είδος (σσ.&nbsp;243-245)

Χερσοδρομος
Φιλίπο Ρομάνια

Ο **Φίλιπο Ρομάνια** (γεννημένος στις 26 Μαΐου 1997) είναι Ιταλός επαγγελματίας ποδοσφαιριστής που αγωνίζεται ως σέντερ μπακ για την ιταλική ομάδα της Serie A Sassuolo.

## Καριέρα
### Νεανική καριέρα
Γεννημένος το 1997, ο Ρομάνια ξεκίνησε την ποδοσφαιρική του καριέρα με την τοπική ομάδα της γενέτειράς του, Fano . Σε ηλικία 10 ετών, ο Ρομάνια μετακόμισε στο Ρίμινι . Το 2011, η Ιντερνασιονάλε προσπάθησε να αποκτήσει τον Ρομάνια, αλλά τελικά εντάχθηκε στη Γιουβέντους FC Youth Sector. Κατά τη διάρκεια της παραμονής του στην ακαδημία της Γιουβέντους, έγινε επίσης αρχηγός της ομάδας U19, η οποία αγωνίζεται στην Campionato Nazionale Primavera.

### Γιουβέντους

#### Δανεικός σε Νοβάρα και Μπρέσια
Στις 29 Αυγούστου 2016, δόθηκε δανεικός στην ομάδα της Serie B Novara μέχρι το τέλος της σεζόν 2016-17. Στις 22 Οκτωβρίου, έκανε το ντεμπούτο του σε επαγγελματικό και πρωτάθλημα ενάντια στο Stadio Silvio Piola, αντικαθιστώντας τον Gianluca Sansone στο 79ο λεπτό της εντός έδρας νίκης 1–0 επί της Αβελίνο. Στις 29 Νοεμβρίου. Ο Ρομάνια έπαιξε στον τέταρτο γύρο του Coppa Italia σε μια εκτός έδρας ήττα με 3–0 από την Κιέβο Βερόνα, έπαιξε ολόκληρο τον αγώνα. Ο Romangna έκλεισε τον δανεισμό του με μόλις 5 συμμετοχές. Τον Ιανουάριο ανακλήθηκε στην πρώτη ομάδα.

Τον Ιανουάριο του 2017 εστάλη δανεικός στην Μπρέσια της Serie B, προκειμένου να βρει περισσότερο χρόνο συμμετοχής. Έκανε το ντεμπούτο του με την Μπρέσια στις 24 Φεβρουαρίου 2017, στον αγώνα πρωταθλήματος που κέρδισε 4–1 εναντίον της Cittadella. Ο Ρομάνια έκλεισε τον 6μηνο δανεισμό του στην Μπρέσια με 14 συμμετοχές, όλες ως βασικός.

### Κάλιαρι
Στις 28 Ιουλίου 2017, η Κάλιαρι επιβεβαίωσε την υπογραφή του Ρομάνια με πενταετές συμβόλαιο. Στις 17 Σεπτεμβρίου έκανε το ντεμπούτο του για την Κάλιαρι στη Serie A ως αλλαγή, αντικαθιστώντας τον Joao Pedro στο 91ο λεπτό της εκτός έδρας νίκης 2–0 επί της SPAL.

#### Δανεικός στη Σασσουόλο
Στις 2 Σεπτεμβρίου 2019, ο Ρομάνια εντάχθηκε στη Sassuolo ως δανεικός μέχρι τις 30 Ιουνίου 2020.

### Σασσουόλο
Στις 17 Σεπτεμβρίου 2020, ο Ρομάνια υπέγραψε στη Σασσουόλο.

## Διεθνή
Ο Ρομάνια έχει εκπροσωπήσει τη χώρα του σε διάφορες ηλικιακές ομάδες. Στις 19 Οκτωβρίου 2013, κλήθηκε για πρώτη φορά και έπαιξε για την Ιταλία U17 εναντίον της Ουκρανίας U17 . Με την Ιταλία U19 έλαβε μέρος στο Ευρωπαϊκό Πρωτάθλημα U19 της UEFA 2016, παίζοντας πέντε παιχνίδια στη διοργάνωση, με την Ιταλία να τερματίζει τη διοργάνωση δεύτερη.

Με την Ιταλία U20 έλαβε μέρος στο Παγκόσμιο Κύπελλο U-20 της FIFA 2017 .

Έκανε το ντεμπούτο του με την ομάδα U21 της Ιταλίας την 1η Σεπτεμβρίου 2017, σε φιλικό αγώνα που έχασε με 3–0 από την Ισπανία .

## Διακρίσεις
**Ιταλία U20**

* Χάλκινο μετάλλιο Παγκόσμιου Κυπέλλου FIFA U-20 : 2017 

## Στατιστικά καριέρας
### Σύλλογος

## Παραπομπές


Κατηγορία:Ποδοσφαιριστές ΟΣ Σασσουόλο Κάλτσιο
Κατηγορία:Ποδοσφαιριστές Κάλιαρι Κάλτσιο
Κατηγορία:Ποδοσφαιριστές Μπρέσια Κάλτσιο
Κατηγορία:Ποδοσφαιριστές Νοβάρα Κάλτσιο
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Εθνικής Ιταλίας Κ21
Κατηγορία:Ιταλοί ποδοσφαιριστές
Κατηγορία:Σελίδες με μη επιθεωρημένες μεταφράσεις
Άγιος Βλάσσης Κορινθίας

Ο **Άγιος Βλάσσης** είναι οικισμός της δημοτικής κοινότητας Σοφικού, της δημοτικής ενότητας (τέως δήμου) Σολυγείας του δήμου Κορινθίων, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα *Καλλικράτης*.   
## Γεωγραφία
Ο Άγιος Βλάσσης είναι οικισμός στο νοτιοανατολικό τμήμα του νομού Κορινθίας, ανατολικά του Σοφικού και στις νότιες απολήξεις της κορυφής «Ψηλοκορφή». Βρίσκεται πάνω στην επαρχιακή οδό Κορίνθου Επιδαύρου (ΕΟ 10) και σε μέσο σταθμικό υψόμετρο 360. Απέχει 37 χλμ. περίπου ΝΑ. της Κορίνθου.   
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο τοπικό διαμέρισμα Σοφικού του δήμου Σολυγείας. Με το ΦΕΚ 87Α - 07/06/2010 αποσπάστηκε από τον δήμο Σολυγείας και προσαρτήθηκε στον δήμο Κορινθίων.  
## Αξιοθέατα
Η περιοχή ανατολικά του Σοφικού, όπου βρίσκεται ο οικισμός του Αγίου Βλάσση, είναι γεμάτη από μοναστήρια, εκκλησίες και χριστιανικά μνημεία. Τα κυριότερα είναι:
*Η μονή και το προσκυνητάρι της Αγίας Μαρίνας στο βόρειο τμήμα του οικισμού
*Το ξωκκλήσι του Αγίου Βλασίου στο δυτικό τμήμα του οικισμού
*Η μονή Παναγίας Οδηγήτριας βόρεια του οικισμού. Είναι οικοδομημένη πάνω στα ερείπια αρχαίου ναού της Αφροδίτης και κοσμείται με τοιχογραφίες
*Το εκκλησάκι της Αγίας Παρασκευής, κοντά στη μονή Οδηγήτριας
*Το ξωκκλήσι Ύψωσης του Τιμίου Σταυρού, βορειοανατολικά του οικσμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Κατηγορία:Χωριά του Αραχναίου
Άγιος Γεώργιος Μεγαλόχαρης Άρτας

Ο **Άγιος Γεώργιος** είναι οικισμός της  τοπικής κοινότητας Μεγαλόχαρης, της δημοτικής ενότητας (τέως δήμου) Τετραφυλίας, του δήμου Γεωργίου Καραϊσκάκη, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.
## Γεωγραφικά στοιχεία
Ο Άγιος Γεώργιος είναι ημιορεινός οικισμός στο ανατολικό τμήμα του νομού Άρτας, κοντά στον νομό Καρδίτσας. Βρίσκεται ανατολικά των Ορέων Βάλτου, σε μέσο σταθμικό υψόμετρο 390 μέτρα. Απέχει 57 χλμ. περίπου ΒΑ. της Άρτας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Μεγαλόχαρης. Με το ΦΕΚ 244Α - 04/12/1997 αποσπάστηκε από την κοινότητα Μεγαλόχαρης και προσαρτήθηκε στον δήμο Τετραφυλίας. Με το ΦΕΚ 87Α - 07/06/2010 αποσπάστηκε από τον δήμο Τετραφυλίας και προσαρτήθηκε στον δήμο Γεωργίου Καραϊσκάκη.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Άρτας
Άγιος Γεράσιμος Μήλου

## Ιστορία
Ο οικισμός πήρε την ονομασία του από την εκκλησία του **Αγίου Γερασίμου.** Εναλλακτικά ο οικισμός ονομάζεται **Μυγιόκολο.** Η εκκλησία του **Αγίου Γερασίμου** και τα βοηθητικά κτίρια (**κελιά**), κτίστηκαν από τον κ. **Κωσταντίνο Νίνο (Σύβουλος)** το **1940 – 1945** και παραμένουν στην ιδιοκτησία της οικογένειας από τότε. Σήμερα τα παιδιά και τα εγγόνια του, έχουν την ευθύνη της συντήρησης και της λειτουργίας της εκκλησίας καθώς και την διοργάνωση των πανηγυριών. Η εκκλησία του **Αγίου Γερασίμου** φιλοξενεί τα τελευταία χρόνια και την εικόνα του **Αγίου Αιμιλιανού** γιορτάζοντας και τιμώντας και τους δύο Αγίους. 

## Πανηγύρια

* Το πανηγύρι του **Αγίου Αιμιλιανού** τελείται στις **17 Ιουλίου** κάθε χρόνο,  με παραδοσιακή μουσική και γλέντι μέχρι πρωίας και θεωρείται από τα ποιο δημοφιλή πανηγύρια της Μήλου.

* Το πανηγύρι του **Αγίου Γερασίμου** τελείται στις **19 Οκτωβρίου.**

μικρογραφία|Μυγιόκολο,  Άγιος Γεράσιμος – Μήλος
μικρογραφία|Μυγιόκολο,  Άγιος Γεράσιμος – Μήλος
μικρογραφία|Μυγιόκολο – Μήλος
μικρογραφία|Μυγιόκολο – Μήλος
μικρογραφία|Μυγιόκολο,  Άγιος Γεράσιμος – Μήλοςεναλλ.=Φωτό Μυγιόκολο – Μήλος|μικρογραφία|Μυγιόκολο , Άγιος Γεράσιμος – Μήλος

## Γεωγραφία
Ο **Άγιος Γεράσιμος (Μυγιόκολο)** είναι οικισμός της Μήλου. Υπάγεται διοικητικά στην δημοτική κοινότητα Τριοβασάλου, του δήμου Μήλου, της περιφερειακής ενότητας Μήλου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μήλου του νομού Κυκλάδων, στο γεωγραφικό διαμέρισμα Νήσων Αιγαίου.

Ο Άγιος Γεράσιμος (Μυγιόκολο) είναι πεδινός οικισμός στο βορειοανατολικό τμήμα της Μήλου, στον δρόμο προς Πολλώνια και σε μέσο σταθμικό υψόμετρο 20. Απέχει 9 χλμ. περίπου Α. της πρωτεύουσας του νησιού Πλάκας.

Google map

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Τριοβασάλου. Με το ΦΕΚ 203Α - 05/12/1985 αποσπάστηκε από την κοινότητα Τριοβασάλου και προσαρτήθηκε στον δήμο Μήλου.μικρογραφία|Άγιος Γεράσιμος - Μυγιόκολο, Μήλος

Παραπομπές

## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Χάρτες «ROAD» (Μήλος 1:50.000)

Κατηγορία:Χωριά της Μήλου
Κατηγορία:Χωριά της περιφερειακής ενότητας Μήλου
Μαγδαληνή των Μεδίκων (1473-1528)

Η **Μαγδαληνή**, ιταλ.: *Maddalena de' Medici* (Μανταλένα ντε' Μεντίτσι, 25 Ιουλίου 1473–2 Δεκεμβρίου 1519) από τον Οίκο των Μεδίκων ήταν κόρη του κυρίου της Φλωρεντίας και με τον γάμο της έγινε δούκισσα του Σπολέττο.

## Βιογραφία
Ήταν κόρη του Λαυρεντίου Α΄ του *Μεγαλοπρεπούς*, κυρίου της Φλωρεντίας  Γεννημένη στη Φλωρεντία, εκπαιδεύτηκε με τα αδέλφια της στις ουμανιστικές σπουδές, από προσωπικότητες όπως ο Άντζελο Πολιτσιάνο.  Τον Φεβρουάριο του 1487 αρραβωνιάστηκε τον Φραντσεσκέτο Τσύμπο, γιο του πάπα Ιννοκεντίου Η΄.  Παντρεύτηκαν τον Ιανουάριο του 1488 και η Μαγδαληνή έφερε προίκα 4000 δουκάτα.  Αυτός ο γάμος έφερε στενότερους δεσμούς για την οικογένειά της και το Βατικανό, βοηθώντας τον αδελφό της Τζιοβάννι των Μεδίκων να διοριστεί ως καρδινάλιος.  Χρησιμοποίησε την επιρροή της στον πατέρα της, τον αδελφό της Πιέρο των Μεδίκων και τον πάπα (ο Τζιοβάννι έγινε ο πάπας Λέων Ι΄), για να βοηθήσει φίλους και πτωχούς ανθρώπους να λάβουν ενίσχυση και θέσεις εντός της Εκκλησίας και στη διακυβέρνηση της Πολιτείας. 

Το 1488 αγόρασε ένα θέρετρο με ιαματικά λουτρά στο Στιλιάνο.  Ανακαίνισε το ακίνητο και το μετέτρεψε σε κερδοφόρο θέρετρο. 

Η Μαγδαληνή έζησε στη Ρώμη μετά την εκλογή του αδελφού της Τζιοβάννι ως πάπα Λέοντα Ι΄ το 1513.  Λίγο μετά την εκλογή του, ο πάπας Λέων Ι΄ έκανε τον γιο της Ιννοκέντιο καρδινάλιο.  Η Μαγδαληνή έλαβε τη ρωμαϊκή υπηκοότητα και ένα επίδομα από τον αδελφό της το 1515.  Μερίμνησε για να παντρέψει όλα τα παιδιά της με ευγενείς οικογένειες. Συνέχισε στο ρόλο της ως μαικήνα, διαπραγματευόμενη με τον Πάπα Λέοντα Ι΄ και τον ανιψιό της Λαυρέντιο Β΄ κύριο της Φλωρεντίας για να εξασφαλίσει την προστασία καλλιτεχνών, χρήματα για την απελευθέρωση από τη φυλακή και την επιστροφή από την εξορία.  Απεβίωσε στη Ρώμη και τάφηκε στη βασιλική του Αγίου Πέτρου με εντολή του εξαδέλφου της, πάπα Κλήμη Ζ΄ των Μεδίκων. 

## Οικογένεια
Παντρεύτηκε τον Φραντσεσκέτο Τσύμπο δούκα του Σπολέτο και απέκτησαν επτά παιδιά:
* Λουκρέτσιο 1489–1492, απεβ. 3 ετών.
* Κλαρίτσε 1490–1492, γεννήθηκε παραμορφωμένη, απεβ. 2 ετών,
* Ιννοκέντιος 1491–1550, καρδινάλιος,
* Λαυρέντιος 1500–1549 δούκας του Φερεντίλιο, παντρεύτηκε τη Ριτσιάρντα Μαλασπίνα και έγινε ο ιδρυτής του κλάδου Τσύμπο-Μαλασπίνα,
* Αικατερίνη 1501–1557, παντρεύτηκε τον δούκα του Καμερίνο,
* Ιππολίτα γενν. 1503, απεβ. το ίδιο έτος,
* Τζιοβάννι-Μπαττίστα 1505–1550,

## Πρόγονοι




## Βιβλιογραφικές αναφορές


## [http://www.kleio.org/en/history/famtree/vip/5527a/ Πηγές]
* 

Κατηγορία:Οίκος των Μεδίκων
Τζιοβάννι Μαρία ντα Βαράνο

Ο **Τζιοβάννι-Μαρία ντα Βαράνο** (ιταλ.: *Giovanni-Maria da Varano*, 1481–1527) ήταν Ιταλός πολιτικός και δούκας του Καμερίνο από το 1515.

## Βιογραφία
Ήταν γιος του Τζούλιο-Τσέζαρε ντα Βαράνο. Νυμφεύτηκε το 1520 την Κατερίνα Τσύμπο (1501-1557), εγγονή του Λαυρεντίου Α΄ των Μεδίκων, του *Μεγαλοπρεπούς*, κυρίου της Φλωρεντίας. 

Ο Τζιοβάννι-Μαρία απεβίωσε από πανώλη το 1527.

## Οικογένεια
Νυμφεύτηκε το 1520 την Κατερίνα Τσύμπο και απέκτησαν ένα παιδί, τη:
* Τζούλια 1523-1547, που το 1535 παντρεύτηκε τον Γκουιντομπάλντο Β΄ ντέλλα Ρόβερε δούκα του Ουρμπίνο και είχε τέκνο:
** Βιρτζίνια-Φέλτρια 1544–1571, η οποία παντρεύτηκε πρώτα το 1560 με τον Φεντερίκo Μπορομέo, κόμη της Aρόνα (ανιψιό του πάπα Πίου Δ΄) και έπειτα το 1569 με τον Φερντινάντο Ορσίνι, δούκα της Γκραβίνα.

## Βιβλιογραφικές αναφορές


## Πηγές
* 

Κατηγορία:Δούκες της Ιταλίας
Αικατερίνη Τσύμπο

Η **Αικατερίνη Τσύμπο**, ιταλ.: *Caterina Cybo* (13 Σεπτεμβρίου 1501 – 17 Φεβρουαρίου 1557) ήταν με τον γάμο της Ιταλίδα ηγεμόνας, δούκισσα του Καμερίνο. 

## Βιογραφία
Από τον γάμο της με τον Τζιοβάννι-Μαρία δούκα του Καμερίνο απέκτησε το 1523 τη Τζούλια. Το 1527 απεβίωσε ο σύζυγός της και τον διαδέχθηκε η κόρη τους, που ήταν μόλις 4 ετών. Τότε η Αικατερίνη έγινε επίτροπος του δουκάτου του Καμερίνο μεταξύ 1527 και 1535 κατά τη διάρκεια της ανηλικιότητας της κόρης της Τζούλια. 

## Οικογένεια
Παντρεύτηκε τον Τζιοβάννι Μαρία ντα Βαράνο και είχε τέκνο:
* Τζούλια ντα Βαράνο 1523-1547, παντρεύτηκε τον Γκουιντομπάλντο Β΄ ντελλα Ρόβερε, δούκα του Ουρμπίνο.
* Βιρτζίνια-Φέλτρια ντελλα Ρόβερε (γενν. 17 Σεπτεμβρίου 1544 – απεβ. Φεβρουάριο 1571), παντρεύτηκε πρώτα τον Φεντερίκo Μπορομέo, κόμη της Aρόνα (ανιψιό του πάπα Πίου Δ΄) και έπειτα τον Φερντινάντο Ορσίνι, δούκα της Γκραβίνα

## Βιβλιογραφικές αναφορές


Κατηγορία:Ιταλοί ευγενείς
Ιππολύτη Μαρία Σφόρτσα (1493-1501)

Η **Ιππολύτη Μαρία**, ιταλ.: *Ippolita Maria Sforza* (26 Ιανουαρίου 1493 – 1501) από τον Οίκο των Σφόρτσα ήταν κόρη του δούκα του Μιλάνου και μνηστεύθηκε με τον δούκα της Καλαβρίας. Απεβίωσε 8 ετών.

## Βιογραφία
Ήταν κόρη του Τζιαν Γκαλεάτσο δούκα του Μιλάνου και της Ισαβέλλας των Τραστάμαρα, κόρης του Αλφόνσου Β΄ της Νάπολης.

Ήταν επίσης ανιψιά της Μπιάνκα Μαρία Σφόρτσα, η οποία το 1493 είχε παντρευτεί τον Μαξιμιλιανό Α΄ αυτοκράτορα της Γερμανίας (Αγίας Ρωμαϊκής Αυτοκρατορίας). Πήρε το όνομά της από τη μεγάλη θεία της, Ιππολύτη Μαρία Σφόρτσα.

Αρραβωνιάστηκε τον εξάδελφο της μητέρας της Φερδινάνδο των Τραστάμαρα, δούκα της Καλαβρίας. Όμως απεβίωσε 8 ετών.

## Αναφορές


 
Κατηγορία:Οίκος των Σφόρτσα
Ανατόλιος Μεδιολάνων

Ο ελληνικής καταγωγής **Ανατόλιος** είναι ο πρώτος καταγεγραμμένος Επίσκοπος Μεδιολάνων και έζησε στα τέλη του 2ου ή στις αρχές του 3ου αιώνα. Τιμάται ως Άγιος από την Καθολική εκκλησία στις 25 Σεπτεμβρίου. Μεταγενέστερη παράδοση τον θεωρεί και πρώτο επίσκοπο της Μπρέσια, όπου η εορτή του τελείται στις 24 Σεπτεμβρίου.

## Βιογραφία
Σχεδόν τίποτα δεν είναι γνωστό για τη ζωή και την επισκοπική θητεία του Ανατόλιου, εκτός από το ότι είχε ελληνικό όνομα, και ήταν επίσκοπος Μεδιολάνων στα τέλη του 2ου ή στις αρχές του 3ου αιώνα και ότι πέθανε κατά τη διάρκεια ενός ποιμαντικού ταξιδιού στη Μπρέσια, που ήταν στη δικαιοδοσία του.

Τα κείμενα του Μεσαίωνα προσθέτουν βιογραφικά στοιχεία που πρέπει να θεωρηθούν θρυλικά. Η πραγματεία *De Episcopis Mettensibus* του Παύλου του Διακόνου (8ος αιώνας) διηγείται ότι ο Ανατόλιος ήταν μαθητής του Αποστόλου Πέτρου, ο οποίος τον έστειλε ως επίσκοπο στο Μιλάνο, ενώ το *Historia Dataria* (11ος αιώνας) λέει ότι ήταν μαθητής του Αποστόλου Βαρνάβα, που ήρθε να κηρύξει στην Ιταλία και τον έκανε επίσκοπο Μιλάνου. Ένας άλλος θρύλος λέει ότι ο Aνατόλιος έχτισε μια εκκλησία στο Μιλάνο αφιερωμένη στον Σωτήρα πάνω από έναν αρχαίο ειδωλολατρικό ναό αφιερωμένο στον Ερμή, σε μια περιοχή όπου τώρα βρίσκεται η εκκλησία του Σαν Τζόρτζιο αλ Παλάτσο.

Το 1472 τα λείψανά του μεταφέρθηκαν στον Παλαιό Καθεδρικό Ναό της Μπρέσια, όπου βρίσκονται σήμερα.

## Παραπομπές

Κατηγορία:Επίσκοποι και Αρχιεπίσκοποι Μιλάνου
Κατηγορία:Επίσκοποι του 3ου αιώνα
Κατηγορία:Επίσκοποι Μπρέσια
Κατηγορία:Άγιοι της Ρωμαιοκαθολικής Εκκλησίας
Τζουλιάνο ιν Καμπάνια

Το **Τζουλιάνο ιν Καμπάνια** (), ή απλώς **Τζουλιάνο**, είναι πόλη και κοινότητα (comune) στη Μητροπολιτική Πόλη της Νάπολης, στην Καμπανία της Ιταλίας. Από το 2017, είχε περίπου 124.000 κατοίκους, καθιστώντας την την πιο πολυπληθή ιταλική πόλη που δεν αποτελεί πρωτεύουσα επαρχίας.

## Παραπομπές


Κατηγορία:Πόλεις της Καμπανίας
Γάιος Μεδιολάνων

Ο **Γάιος** ήταν ο δεύτερος Επίσκοπος του Μιλάνου στις αρχές του 3ου αιώνα. Η Καθολική Εκκλησία τιμά τη μνήμη του ως αγίου στις 27 Σεπτεμβρίου.

## Βιογραφία
Σχεδόν τίποτα δεν είναι γνωστό για τη ζωή και την επισκοπική Θητεία του Γάιου, εκτός από το ότι ήταν επίσκοπος Μιλάνου στις αρχές του 3ου αιώνα, ότι πέθανε στις 26 Σεπτεμβρίου και ότι φέρεται να θάφτηκε σε νεκροταφείο στην περιοχή της Βασιλικής Ναμποριάνα, που σήμερα δεν υπάρχει. Τα λείψανά του μεταφέρθηκαν αργότερα στην κοντινή Βασιλική του Αγίου Αμβροσίου.

Μεσαιωνικά κείμενα, όπως το *Historia Dataria* του 11ου αιώνα, προσθέτουν βιογραφικά στοιχεία που πρέπει να θεωρηθούν θρυλικά, όπως η παρουσία του στη Ρώμη στο μαρτύριο του Αγίου Πέτρου και του Αγίου Παύλου και η μεταστροφή από αυτόν των Αγίων Βιτάλιου, Βαλέριας, Γερβάσιου και Προτάσιου.

## Παραπομπές

Κατηγορία:Επίσκοποι και Αρχιεπίσκοποι Μιλάνου
Κατηγορία:Επίσκοποι του 3ου αιώνα
Κατηγορία:Άγιοι της Ρωμαιοκαθολικής Εκκλησίας
Αγία Βαλερία Μεδιολάνων

Η Αγία Βαλερία (Μιλάνο, 3 Μαΐου 2ου αιώνα - Μιλάνο, 7 Οκτωβρίου 3ου αιώνα) ήταν σύζυγος του Αγίου Βιταλίου και μητέρα των Αγίων Γερβασίου και Προτασίου, που τιμάται ως άγιος και μάρτυρας από την Καθολική Εκκλησία.

## Βιογραφία
Ο σύζυγός της, Βιτάλιος, αξιωματικός του ρωμαϊκού στρατού, σκοτώθηκε και μαρτύρησε στην πόλη της Ραβέννα. Η Βαλέρια, κατά τη διάρκεια του ταξιδιού της επιστροφής της στο Μιλάνο με το σώμα του συζύγου της, συνελήφθη από μια ομάδα ειδωλολατρών ληστών. Της ζήτησαν να προσκυνήσει τον θεό τους, αποκηρύσσοντας τον θεό, αλλά αυτή αρνήθηκε, ξυλοκοπήθηκε μέχρι θανάτου γι' αυτό.

Η Καθολική Εκκλησία τιμά τη μνήμη της στις 28 Απριλίου.. Η Αγία Βαλερία είναι η προστάτιδα του Σερέγκνο.

## Παραπομπές


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Χριστιανοί μάρτυρες του 2ου αιώνα
Άγιος Βιτάλιος Μεδιολάνων

Ο **Άγιος Βιτάλιος Μεδιολάνων** (ιταλικά: San Vitale) ήταν πρωτοχριστιανός μάρτυρας και άγιος. Η μνήμη του εορτάζεται στις 28 Απριλίου.

## Βιογραφία
Η αγιογραφία του αναφέρει ότι ο Βιτάλιος ήταν ένας πλούσιος πολίτης του Μιλάνου, ίσως και στρατιώτης. Ήταν παντρεμένος με τη Βαλέρια του Μιλάνου, ήταν γονείς των Αγίων Γερβάσιου και Πρωτάσιου.

Σύμφωνα με το μύθο, ο Βιτάλιος ήταν ένας αξιωματικός που συνόδευε τον δικαστή Παυλίνους από το Μιλάνο στη Ραβέννα. Εκεί ο Βιτάλιος ενθάρρυνε τον Άγιο Ουρσίκινο της Ραβέννας να μην φοβάτε και να αντεξει το μαρτυριό του και έπειτα ο ίδιος έθαψε το σκήνωμά του. Ο Βιτάλιος όμως ανακαλύφθηκε ότι ήταν χριστιανός και ο Παυλίνος διέταξε να τον ρίξουν σε έναν βαθύ λάκκο και να τον σκεπάσουν με πέτρες και χώμα.

Η ημερομηνία του μαρτυρίου του είναι αβέβαιη: ορισμένες πηγές αναφέρουν ότι ήταν θύμα του Νέρωνα, άλλες του Μάρκου Αυρήλιου. Μαρτύρησε στη Ραβέννα, αλλά όλα τα άλλα στην ιστορία είναι ύποπτα. «Πολλοί μελετητές πιστεύουν ότι η αφήγηση είναι εν μέρει φανταστική, αναγνωρίζοντας στους χαρακτήρες που αναφέρονται, άλλους μάρτυρες με το ίδιο όνομα που λατρεύονται τόσο στο Μιλάνο όσο και στη Ραβέννα» .

Ο Άγιος Βιτάλιος τιμάται ως ο κύριος προστάτης της πόλης της Ραβέννας.

## παραπομπές


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Χριστιανοί μάρτυρες του 2ου αιώνα
Καστριτιανός Μεδιολάνων

Ο **Καστριτιανός** (, ) ήταν ο τρίτος επίσκοπος του Μιλάνου στα μέσα του 3ου αιώνα. Τιμάται ως Άγιος από την Καθολική Εκκλησία την 1η Δεκεμβρίου.

## Βιογραφία
Σχεδόν τίποτα δεν είναι γνωστό για τη ζωή και την επισκοπή του Καστριτιανού, εκτός από το ότι ήταν επίσκοπος του Μιλάνου στα μέσα του 3ου αιώνα και ότι φέρεται να θάφτηκε σε ένα νεκροταφείο στην περιοχή της Πόρτα Ρομάνα, όχι μακριά από τη σημερινή Βασιλική του Άγιος Καλημέριου. Τα λείψανά του μεταφέρθηκαν αργότερα στην εκκλησία του Αγίου Τζιοβάννι ιν Κόρκα, η οποία κατεδαφίστηκε μεταξύ του 19ου και του 20ου αιώνα.

Κείμενα του Μεσαίωνα, όπως το *Historia Dataria* του 11ου αιώνα, προσθέτουν βιογραφικά στοιχεία που πρέπει να θεωρηθούν θρυλικά. Μεταξύ αυτών των θρυλικών παραδόσεων είναι η διάρκεια της επισκοπής του (41 χρόνια), η έναρξη της βασιλείας του λίγο μετά τον αυτοκράτορα Δομιτιανό το 97 και η επακόλουθη ημερομηνία θανάτου το 138. 

## Παραπομπές

## Εξωτερικοί σύνδεσμοι
* 

Κατηγορία:Επίσκοποι και Αρχιεπίσκοποι Μιλάνου
Κατηγορία:Επίσκοποι του 3ου αιώνα
Κατηγορία:Άγιοι της Ρωμαιοκαθολικής Εκκλησίας
Μπεατρίς Μιντς

Η **Μπεατρίς Μιντς** (αγγλικά: *Beatrice Mintz*) (24 Ιανουαρίου 1921 – 3 Ιανουαρίου 2022) ήταν Αμερικανίδα εμβρυολόγος και γενετίστρια, η οποία συνεισέφερε στην κατανόηση της γενετικής τροποποιήσεως, της κυτταρικής διαφοροποιήσεως και του καρκίνου, ιδίως του μελανώματος. Η Μιντς υπήρξε πρωτοπόρος τεχνικών της γενετικής μηχανικής και ήταν μία από τους πρώτους επιστήμονες που δημιούργησαν τόσο χιμαιρικά, όσο και διαγονιδιακά θηλαστικά. 

Το 1996 η Μιντς τιμήθηκε με το Βραβείο Αναπτυξιακής Βιολογίας «March of Dimes» μαζί με τον Ράλφ Λ. Μπρίνστερ για την εργασία τους στην ανάπτυξη διαγονιδιακών ποντικών. Μεγάλο μέρος της σταδιοδρομίας της το πέρασε στο Αντικαρκινικό Κέντρο του Φοξ Τσέις στη Φιλαδέλφεια, όπου το 2002 πήρε την έδρα Βασικών Επιστημών «Jack Schultz». Η Μιντς ήταν μέλος της αμερικανικής Εθνικής Ακαδημίας Επιστημών και της Ποντιφήκειας Ακαδημίας Επιστημών.

## Παραπομπές


## Εξωτερικοί σύνδεσμοι
* 
* 

Κατηγορία:Εμβρυολόγοι
Κατηγορία:Αμερικανοί βιολόγοι
Κατηγορία:Αμερικανοί γενετιστές
Κατηγορία:Αμερικανοεβραίοι επιστήμονες
Κατηγορία:Απόφοιτοι του Πανεπιστημίου της Νέας Υόρκης
Κατηγορία:Απόφοιτοι του Πανεπιστημίου της Άιοβα
Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Κατηγορία:Αιωνόβιοι
Αθηρίς

Η **αθηρίς** (*Atheris*) είναι γένος από δηλητηριώδη φίδια της υποοικογένειας της οχιάς, που βρίσκονται μόνο στην τροπική υποσαχάρια Αφρική, με πολλά είδη να έχουν απομονωμένες και κατακερματισμένες γεωγραφικές κατανομές εξαιτίας του περιορισμού τους στις ζούγκλες. Ως αποτέλεσμα συγκλίνουσας εξελίξεως, εμφανίζουν πολλές ομοιότητες με δενδρόβια είδη της διαφορετικής υποοικογένειας του κροταλία, που ζουν στην Ασία και τη Νότια Αμερική. Σήμερα αναγνωριζονται 17 είδη του γένους.

## Περιγραφή
Οι αθηρίδες είναι σχετικώς μικρά φίδια, με τα ενήλικα να έχουν συνολικό μήκος που κυμαίνεται από 55 cm στο είδος *[[Atheris katangensis]]* μέχρι 78 cm το πολύ στο *[[Atheris squamigera|A. squamigera]]*.

Η κεφαλή είναι ευρεία και τριγωνική σε όλα είδη, και ξεχωρίζει καθαρά από τον λαιμό. Ο ρινικός κάνθος είναι διακρίνεται επίσης καθαρά, ενώ το ρύγχος είναι ευρύ. Οι οφθαλμοί είναι σχετικώς μεγάλοι, με ελλειψοειδείς κόρες.

Το σώμα είναι λεπτό και ελαφρώς πεπλατυσμένο. Οι ραχιαίες φολίδες αλληλοεπικαλύπτονται και φέρουν έντονη γραμμική εξόγκωση. Στο μέσο του σώματος υπάρχουν 14 έως 36 σειρές ραχιαίων φολίδων. Υπάρχουν από 133 έως 175 στρογγυλευμένες κοιλιακές φολίδες. Οι υποουραίες φολίδες είναι μονές και 38 έως 67 τον αριθμό. Η ουρά είναι ισχυρά συλληπτήρια και μπορεί να στηρίξει το σώμα όταν κρέμεται από ένα κλαδί.

Τα φίδια του γένους έχουν μεγάλη ποικιλία χρωμάτων και σχεδίων, συχνά ακόμα και μέσα στο ίδιο είδος. Ιδίως τα είδη *[[Atheris ceratophora|A. ceratophora]]* και *[[Atheris squamigera|A. squamigera]]* παρουσιάζουν μεγάλη ποικιλομορφία.

## Παραπομπές


## Πηγές

* 
* Boulenger G.A.: *Catalogue of the Snakes in the British Museum (Natural History). Volume III., Containing the ...Viperidæ*, Trustees of the British Museum (Natural History), εκτύπ. Taylor & Francis, Λονδίνο 1896 (γένος *Atheris*, σελ.&nbsp;508) 
* 
* 
* 
* 
* 
* 
* 
* 

Αθηρις
Περιφερειακές εκλογές Μπαρίνας 2022

Στις 9 Ιανουαρίου 2022 διεξήχθησαν **περιφερειακές εκλογές στη Μπαρίνας,** στη Βενεζουέλα, για να εκλεγεί ο κυβερνήτης της πολιτείας. Η εκλογή έπρεπε να γίνει μαζί με τις άλλες περιφερειακές εκλογές της Βενεζουέλας, στις 21 Νοεμβρίου 2021, αλλά τα αποτελέσματα για τη Μπαρίνας ακυρώθηκαν και προγραμματίστηκε νέα ψηφοφορία. Γύρω στους 600.000 εγγεγραμμένους ψηφοφόρους κλήθηκαν να ψηφίσουν στα περίπου 500 εκλογικά κέντρα της πολιτείας. Η προσέλευση ήταν μέση, γύρω στο 52%
 
Ο 54χρονος Σέρτσιο Γκαρίδο, ένας πολιτικός της αντιπολίτευσης, κέρδισε συγκεντρώνοντας το 55,4% των ψήφων. Είναι η πρώτη νίκη της αντιπολίτευσης στη Μπαρίνας, την γενέτειρα του Τσάβες, σε περίοδο 23 χρόνων.
μικρογραφία|300x300εσ|Η προσέλευση ανά δήμο.

## Αποτελέσματα

## Παραπομπές


Μπαρινας
Κατηγορία:Εκλογές στη Βενεζουέλα
Μόνας Μεδιολάνων

Ο **Μόνας** ήταν ο πέμπτος επίσκοπος Μεδιολάνων, από το τέλος του 3ου αιώνα έως στις αρχές του 4ου αιώνα. Τιμάται από την Καθολική Εκκλησία ως άγιος στις 12 Οκτωβρίου.

## Βιογραφία
Εξελέγη Επίσκοπος Μεδιολάνων κατά τα τέλη του 3ου αιώνα (ίσως το 283) και η επισκοπική του θητεία διήρκεσε μέχρι πριν από το 313.

Ο Μόνας πέθανε στις 25 Μαρτίου (το έτος δεν είχε καταγραφεί) και ετάφη κοντά στην εκκλησία του Αγίου Βιταλίου του Μιλάνου (βασιλική Φαύστα), στην περιοχή όπου τώρα βρίσκεται η βασιλική του Αγίου Αμβροσίου.

## Παραπομπές

Κατηγορία:Επίσκοποι και Αρχιεπίσκοποι Μιλάνου
Κατηγορία:Επίσκοποι του 3ου αιώνα
Κατηγορία:Άγιοι της Ρωμαιοκαθολικής Εκκλησίας
Μίλτος Γερολέμου

Ο **Μίλτος Γερολέμου** (αγγλικά: Miltos Yerolemou) είναι Βρετανός ηθοποιός ο οποίος είναι περισσότερο γνωστός για τον ρόλο του ως ο Σύριο Φορέλ (Syrio Forel) στην τηλεοπτική σειρά φαντασίας του HBO, *[[Game of Thrones]]*.

Ο Γερολέμου έχει επίσης εμφανιστεί σε ταινίες όπως το *[[Star Wars: Η Δύναμη Ξυπνάει]]* και *[[Το κορίτσι από τη Δανία (ταινία)|Το κορίτσι από τη Δανία]]*

## Ζωή και σταδιοδρομία
Ο Γερόλεμου είναι γιος Κύπριων γονέων, γεννήθηκε στο Λονδίνο και μεγάλωσε στο Ηνωμένο Βασίλειο. Μετά την αποφοίτησή του, ο Γερολέμου δεν έκανε μαθήματα, αλλά αντίθετα έμαθε πώς να δρα βάσει σκηνικής εμπειρίας.

Από το 1997 έως το 2003 συμμετείχε τακτικά στην τηλεοπτική σειρά *Hububb*. Το 1998, είχε έναν δεύτερο ρόλο στο *Middleton's Changeling*, και το 1999, έλαβε μέρος σε μια κινηματογραφική προσαρμογή του σαιξπηρικού έργου *Το Χειμωνιάτικο Παραμύθι*. Ακολούθησαν δύο επιπλέον ρόλοι στο ντοκιμαντέρ *Neanderthal*. Εμφανίστηκε επίσης στη βρετανική σειρά *My Family*, στο *The West Wittering Affair* και στη μικρού μήκους ταινία *The Public Benefits*.

## Παραπομπές


Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί κινηματογράφου
Γέζι Χόφμαν

Ο **Γέζι Γιούλιαν Χόφμαν** (πολωνικά: Jerzy Julian Hoffman) (γενν. 15 Μαρτίου 1932) είναι Πολωνός σκηνοθέτης, σεναριογράφος και παραγωγός. Έλαβε το Βραβείο Επιτεύγματος Ζωής της Πολωνικής Ακαδημίας Κινηματογράφου τον Φεβρουάριο του 2006.

Ο Χόφμαν είναι περισσότερο γνωστός για τα έργα του στις ταινίες *Κατακλυσμός* (1974) και *[[Δια πυρός και σιδήρου (ταινία)|Δια πυρός και σιδήρου]]* (1999), με την πρώτη να προτάθηκε για Όσκαρ Καλύτερης Ξενόγλωσσης Ταινίας. Άλλα αξιοσημείωτα έργα του ήταν στις *Trzy kroki po ziemi* (1965) και *Συνταγματάρχης Βολοντιγιόφσκι* (1969).

## Καριέρα
Η ταινία του 1965, *Trzy kroki po ziemi*, συμμετείχε στο 4ο Διεθνές Φεστιβάλ Κινηματογράφου Μόσχας, όπου κέρδισε ένα Αργυρό Βραβείο. Η ταινία του 1969 *Συνταγματάρχης Βολοντιγιόφσκι,* συμμετείχε στο 6ο Διεθνές Φεστιβάλ Κινηματογράφου Μόσχας. Το 1973 ήταν μέλος της κριτικής επιτροπής στο 8ο Διεθνές Φεστιβάλ Κινηματογράφου Μόσχας. Το 1981 ήταν μέλος της κριτικής επιτροπής στο 12ο Διεθνές Φεστιβάλ Κινηματογράφου Μόσχας. Το 1985 ήταν μέλος της κριτικής επιτροπής στο 14ο Διεθνές Φεστιβάλ Κινηματογράφου Μόσχας.

Ο Χόφμαν σκηνοθέτησε το *[[Μάχη της Βαρσοβίας 1920]]* το 2011, την πρώτη πολωνική τρισδιάστατη ταινία μεγάλου μήκους, δηλώνοντας «Το γεγονός ότι οι Πολωνοί έκαναν μια ταινία σε 3D δεν είναι θαύμα».

## Προσωπική ζωή
Ο Χόφμαν γεννήθηκε από Εβραίους γονείς, τους Ζίγκμουντ Χόφμαν και Μαρία Σμέλκες. Είναι ο πατέρας του πρώιμου μέλους της ομάδας ανάπτυξης Macintosh, Γιοάννα Χόφμαν.
[μικρογραφία| Αστέρι του Γέζι Χόφμαν στον ''Περίπατο της Φήμης'' στην [Οδός Πιοτρκόφσκα|Οδό Πιοτρκόφσκα στο Λοτζ]]

## Δείτε επίσης
* Κινηματογράφος της Πολωνίας

## Παραπομπές


## Εξωτερικοί σύνδεσμοι

*   
* Γέζι Χόφμαν στο Culture.pl

Κατηγορία:Πολωνοί παραγωγοί ταινιών
Κατηγορία:Πολωνοί σεναριογράφοι
Κατηγορία:Πολωνοί σκηνοθέτες κινηματογράφου
Κατηγορία:Πολωνοί εβραϊκής καταγωγής
Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Μεγαλόσταυροι του Τάγματος της Αναγέννησης της Πολωνίας
Κατηγορία:Ιππότες του Τάγματος της Αναγέννησης της Πολωνίας
Κατηγορία:Πολωνοί απελαθέντες στη Σοβιετική Ένωση
Εβραϊκό Ιστορικό Ινστιτούτο

Το **Εβραϊκό Ιστορικό Ινστιτούτο** (, γίντις: ייִדישער היסטאָרישער אינסטיטוט), γνωστό και ως **Εβραϊκό Ιστορικό Ινστιτούτο «[[Εμάνουελ Ρίνγκελμπλουμ]]»**, είναι ερευνητικό ίδρυμα στη Βαρσοβία της Πολωνίας, το οποίο ασχολείται κυρίως με την ιστορία των Εβραίων στην Πολωνία και τον εβραϊκό πολιτισμό.

## Ιστορία
Το Εβραϊκό Ιστορικό Ινστιτούτο δημιουργήθηκε το 1947 ως συνέχεια της Κεντρικής Εβραϊκής Ιστορικής Επιτροπής, η οποία ιδρύθηκε το 1944. Η Ένωση Εβραϊκού Ιστορικού Ινστιτούτου είναι το εταιρικό όργανο που είναι υπεύθυνο για το κτήριο και τις εκμεταλλεύσεις του Ινστιτούτου. Το Ινστιτούτο υπάγεται στη δικαιοδοσία του Υπουργείου Πολιτισμού και Εθνικής Κληρονομιάς. Το 2009 πήρε το όνομά του από τον Εμάνουελ Ρίνγκελμπλουμ. Το ινστιτούτο είναι μια αποθήκη υλικού τεκμηρίωσης που σχετίζεται με την εβραϊκή ιστορική παρουσία στην Πολωνία. Είναι επίσης ένα κέντρο ακαδημαϊκής έρευνας, μελέτης και διάδοσης γνώσεων σχετικά με την ιστορία και τον πολιτισμό του Πολωνικού Εβραϊσμού.

Το πιο πολύτιμο μέρος της συλλογής είναι το Αρχείο του Γκέτο της Βαρσοβίας, γνωστό ως Αρχείο Ρίνγκελμπλουμ. Περιέχει περίπου 6.000 έγγραφα (περίπου 30.000 σελίδες).
αριστερά|μικρογραφία| Έκθεση στον πρώτο όροφο
Άλλες σημαντικές συλλογές σχετικά με τον Β΄ Παγκόσμιο Πόλεμο περιλαμβάνουν μαρτυρίες (κυρίως Εβραίων επιζώντων του Ολοκαυτώματος), απομνημονεύματα και ημερολόγια, τεκμηρίωση της Κοινής και Εβραϊκής Αυτοβοήθειας (οργανώσεις πρόνοιας που δραστηριοποιούνται στην Πολωνία υπό την κατοχή) και έγγραφα από τα Εβραϊκά Συμβούλια (Judenräte). Η ενότητα για την τεκμηρίωση των εβραϊκών ιστορικών τοποθεσιών περιέχει περίπου 40 χιλιάδες φωτογραφίες που αφορούν την εβραϊκή ζωή και τον πολιτισμό στην Πολωνία.

Το Ινστιτούτο έχει δημοσιεύσει μια σειρά εγγράφων από το Αρχείο Ρίνγκελμπλουμ, καθώς και πολλά απομνημονεύματα και ημερολόγια εν καιρώ πολέμου. Επίσης, για περισσότερα από 60 χρόνια τώρα, το Ινστιτούτο δημοσιεύει ένα ακαδημαϊκό περιοδικό που μετονομάστηκε το 2001 σε *Τριμηνιαία Εβραϊκή Ιστορία* () και εγγράφηκε στον κατάλογο των εξαιρετικών ακαδημαϊκών περιοδικών Master Journal το 2011.

## Παραπομπές


Κατηγορία:Κτίρια και κατασκευές στη Βαρσοβία
Κατηγορία:Ινστιτούτα Ιστορίας
Κατηγορία:Ερευνητικά ινστιτούτα εβραϊκών σπουδών
Κατηγορία:Εβραίοι και Ιουδαϊσμός στη Βαρσοβία
Κατηγορία:Εβραϊκές οργανώσεις